title: Luengas italorromanicas
text: Las italorromanicas u italo-sicilianas comprenden lo conchunto de luengas y variedatz lingüisticas romances a lo sud d'a linia Massa-Senigallia. La prencipal luenga italiana centro-meridional ye l'italiano standard basato prencipalment en as variants toscanas. Qualques autors han usato lo termin italorromanico pa referir-se a totas las luengas romances d'Italia. Este uso ha estato abandonato per los lingüistas ya que ye conoixito que las luengas romances d'Italia no constituyen propiament una unidat filocheneticament valida dentro d'as luengas romances.
  
  Ethnologue incorrectament clasifica a istas luengas de conchunta con o dalmata y l'istriot dentro d'un grupo italo-dalmata, manimenos no existen isoglosas u aspectos gramaticals que unan a istas luengas. Per unatro costato, lo dalmata comparte isoglosas y rasgos gramaticals con as luengas balco-rumanas per lo que serían mes estreitament emparentatas con istas luengas y de feito tradicionalment s'ha clasificato como mes cercano a lo balco-rumano, y l'istriot pareixe tener caracteristicas mes afíns a las luengas galo-italianas, especialment con o veneciano. Las luengas italorromanicas seguntes las caracteristicas asociatas a la linia Massa-Senigallia perteneixen a las luengas romances orientals, estando mes amán d'as luengas balco-romances. Atras clasificacions como las d'Ethnologue las incluyen en o romance occidental con o nombre d'italo-occidental, agrupación no valida. Atros autors en cambio clasifican istas luengas como una rama independient d'as atras luengas romances con caracters intermediarios entre lo romanz occidental y lo romanz oriental, clamando-las "luengas romances meridionals" que no debe trafucar-se con as luengas romances insulars, rama a la quala perteneixe lo sardo.
  
  Galería
  
  Referencias
  
  Bibliografía 
    C. Grassi, A. A. Sobrero, T. Telmon. Fondamenti di dialettologia italiana, Roma-Bari, Editori Laterza, 1997, ISBN 88-420-5131-4.
    L. Renzi. Nuova introduzione alla filologia romanza. Bologna, Il Mulino. Pagg. 504. ISBN 88-15-04340-3.
  
  Luengas italo-dalmatas
  Lenguas italorromanicas
  Luengas d'Italia